**இந்திய உயர் ஸ்தானிகராலயம்**

**கொழும்பு**

**ஊடக அறிக்கை**

**இந்திய உதவியின் கீழான ரயில் சேவை உட்கட்டமைப்பு திட்டங்கள் பிரதமரால் அங்குரார்ப்பணம் (2025 ஏப்ரல் 06)**

இந்திய உதவியின் கீழ் முன்னெடுக்கப்பட்ட இரு ரயில்வே திட்டங்களை ஆரம்பித்துவைப்பதற்காக, அநுராதபுரத்தில் இன்று நடைபெற்ற வைபவம் ஒன்றில், இலங்கை ஜனாதிபதி அதி மேதகு அநுர குமார திசாநாயக்கா அவர்கள் சகிதம் பிரதமர் ஶ்ரீ நரேந்திர மோடி அவர்கள் பங்கேற்றிருந்தார்.

2. 91.27 மில்லியன் அமெரிக்க டொலர் இந்திய உதவியின் கீழ் புனரமைக்கப்பட்ட மாஹோ - ஓமந்தை வரையிலான 128 கிலோ மீற்றர் ரயில் பாதை, மற்றும் 14.89 மில்லியன் அமெரிக்க டொலர் இந்திய நன்கொடையின் கீழ் நிர்மாணிக்கப்பட்டுவரும் மாஹோ முதல் அநுராதபுரம் வரையிலான நவீன சமிக்ஞைத் தொகுதியின் நிர்மாணப் பணிகள் ஆகியவையே இரு தலைவர்களாலும் ஆரம்பித்துவைக்கப்பட்ட திட்டங்களாகும்.

3. ரயில் சேவையினை நவீனமயப்படுத்துவதற்காக இந்திய இலங்கை அபிவிருத்தி பங்குடைமையின் கீழ் அமுல்படுத்தப்பட்ட இந்த முக்கியத்துவமிக்க திட்டமானது, இலங்கையின் வடக்கு மற்றும் தெற்கு இடையிலான ரயில் தொடர்புகளை வலுவாக்குவதில் ஒரு முக்கியமான மைல்கல்லாகும். நாடளாவிய ரீதியிலான பயணிகள் மற்றும் சரக்கு போக்குவரத்து சேவை வினைத்திறன் மிக்க வகையிலும் துரிதமாகவும் நடைபெறுவதற்கு இந்த அபிவிருத்திகள் வழிவகுக்கும்.

மூலம் : https://www.mea.gov.in/press-releases.htm?dtl/39383

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**கொழும்பு**

**06 ஏப்ரல் 2025**